ଜୋହାନ୍ସବର୍ଗଃ ଦକ୍ଷିଣ ଆଫ୍ରିକା କ୍ରିକେଟର ଅନ୍ୟତମ କିମ୍ବଦନ୍ତୀ ଖେଳାଳି ଏବି ଡି'ଭିଲିୟର୍ସ ତାଙ୍କ ୧୭ ବର୍ଷର କ୍ରିକେଟ୍ କ୍ୟାରିୟରରେ ପୂର୍ଣ୍ଣଚ୍ଛେଦ ପକାଇଛନ୍ତି। ପୂର୍ବରୁ ଅନ୍ତର୍ଜାତୀୟ କ୍ରିକେଟକୁ ଅଲବିଦା କହିସାରିଥିବା ଏହି ବିସ୍ଫୋରକ ବ୍ୟାଟ୍ସମ୍ୟାନ୍ ଜଣକ ଏବେ ସମସ୍ତ ଫର୍ମାଟରୁ ଅବସର ଘୋଷଣା କରିଛନ୍ତି। ପଡ଼ିଆର ଚତୁର୍ଦିଗକୁ ଶଟ୍ ମାରିବାର ଦକ୍ଷତା ରଖୁଥିବାରୁ ତାଙ୍କୁ ମିଷ୍ଟର୍ ୩୬୦ ଡିଗ୍ରୀ ଭାବେ ମଧ୍ୟ କ୍ରିକେଟପ୍ରେମୀମାନେ ଜାଣନ୍ତି। ଏଥିସହ ୩୭ ବର୍ଷୀୟ ଡି'ଭିଲିୟର୍ସଙ୍କ ଏହି ନିଷ୍ପତ୍ତି ତାଙ୍କର ଆଇପିଏଲ୍ ଫ୍ରାଞ୍ଚାଇଜି ରୟାଲ୍ ଚାଲେଞ୍ଜର୍ସ ବାଙ୍ଗାଲୋର୍ ସହ ଦୀର୍ଘ ଦିନର ସମ୍ପର୍କରେ ମଧ୍ୟ ଭଟ୍ଟା ପକାଇଛି। ତାଙ୍କ ଅବସର ସଂକ୍ରାନ୍ତରେ ଟ୍ବିଟର୍ ମାଧ୍ୟମରେ ସୂଚନା ଦେଇ ଡି'ଭିଲିୟର୍ସ ଉଲ୍ଲେଖ କରିଛନ୍ତି ଯେ କ୍ରିକେଟ୍ ସହ ପାଖାପାଖି ଦୁଇ ଦଶନ୍ଧି ଧରି ଜଡ଼ିତ ରହିବା ଏକ ଅବିଶ୍ବସନୀୟ ଯାତ୍ରା। ତେବେ ପ୍ରତିଟି ଯାତ୍ରାରେ ବିରାମ ଲାଗିଲା ଭଳି ଏହି ଯାତ୍ରାରେ ବି ଏବେ ବିରାମ ଲାଗିବାର ସମୟ ଆସିଯାଇଛି। କ୍ରିକେଟ୍ ବ୍ୟାଟ୍ ଧରିବା ଦିନଠାରୁ ଆଜି ପର୍ଯ୍ୟନ୍ତ ମୁଁ ପ୍ରତିଟି ମୁହୂର୍ତ୍ତକୁ ଉପଭୋଗ କରିଆସିଛି। କିନ୍ତୁ ଏବେ ୩୭ ବର୍ଷ ବୟସରେ ପୂର୍ବଦିନର ସେ ସ୍ଫୂର୍ତ୍ତି ଆଉ ନାହିଁ ଓ ମନରେ ରହିଥିବା କ୍ରିକେଟ୍ ପ୍ରତି ଆତ୍ମୀୟତାରେ ମଧ୍ୟ ଯଥେଷ୍ଟ ହ୍ରାସ ଘଟିଛି। ତେଣୁ ବର୍ତ୍ତମାନ କ୍ରିକେଟକୁ ସବୁଦିନ ପାଇଁ ଅଲବିଦା କହୁଛି ବୋଲି ଡି'ଭିଲିୟର୍ସ ଦର୍ଶାଇଛନ୍ତି।
କ୍ରିକେଟରେ ସେ ପାଇଥିବା ଅପାର ସଫଳତା ପଛରେ ନିଜ ପରିବାରର ସମସ୍ତ ସଦସ୍ୟଙ୍କ ସହ ପତ୍ନୀ ଡାନିଏଲଙ୍କର ସବୁଠାରୁ ଅଧିକ ତ୍ୟାଗ ରହିଛି ବୋଲି ଡି'ଭିଲିୟର୍ସ କହିବା ସହ ଏବେ ପତ୍ନୀ ଓ ପିଲାମାନଙ୍କୁ ସମୟ ଦେବାର ଅବସର ଉପନୀତ ହୋଇଥିବା କହିଛନ୍ତି। ଦକ୍ଷିଣ ଆଫ୍ରିକା ଦଳର ଏହି ପୂର୍ବତନ ଅଧିନାୟକ ତଥା ମଧ୍ୟମକ୍ରମ ବ୍ୟାଟିଂର ମେରୁଦଣ୍ଡ ବୋଲାଉଥିବା ଡି'ଭିଲିୟର୍ସ ଗତ ୨୦୧୮ରେ ଅନ୍ତର୍ଜାତୀୟ କ୍ରିକେଟରୁ ଅବସର ଘୋଷଣା କରିଥିଲେ। ବିଶ୍ବର ସବୁଠାରୁ ଦାମୀ ଲିଗ୍ ଭାବେ ପରିଚିତ ଆଇପିଏଲରେ ଡି'ଭିଲିୟର୍ସ ଗତ ୨୦୧୧ଠାରୁ ବାଙ୍ଗାଲୋର୍ ଫ୍ରାଞ୍ଚାଇଜ୍ ସହ ଜଡ଼ିତ ରହିଆସିଛନ୍ତି। ଇତିମଧ୍ୟରେ ସେ ଏହି ଫ୍ରାଞ୍ଚାଇଜ୍ ପାଇଁ ୧୧ଟି ସିଜନ୍ ଖେଳିବା ସହ ଦଳର ଅଧିନାୟକ ରହିଆସିଥିବା ବିରାଟ କୋହଲିଙ୍କ ସହ ଅନେକ ସ୍ମରଣୀୟ ଭାଗୀଦାରୀ କରିପାରିଛନ୍ତି। ଆରସିବି ପକ୍ଷରୁ ସେ ୪ ହଜାର ୪୯୧ ରନ୍ କରିବା ସହ କୋହଲିଙ୍କ ପରେ ଦ୍ବିତୀୟ ସର୍ବାଧିକ ସ୍କୋରର୍ ରହିଛନ୍ତି। ଆହୁରି ତାଙ୍କର ମୁମ୍ବାଇ ଇଣ୍ଡିଆନ୍ସ ବିପକ୍ଷ ୨୦୧୫ ସିଜନ୍ ମ୍ୟାଚରେ ୧୩୩ ରନର ଅପରାଜିତ ଇନିଂସ ଆଇପିଏଲ୍ ଇତିହାସରେ ୩ୟ ସର୍ବାଧିକ ବ୍ୟକ୍ତିଗତ ସ୍କୋର ହୋଇ ରହିଛି। ଏହାଛଡ଼ା ସେ ୨୦୧୬ରେ ଗୁଜରାଟ ଲାୟନ୍ସ ବିପକ୍ଷରେ ମଧ୍ୟ ୧୨୯ ରନ୍ କରି ଅପରାଜିତ ରହି ଆଉ ଏକ ଧୂଆଁଧାର ଇନିଂସ ଖେଳିଥିଲେ।
ସୂଚନାଯୋଗ୍ୟ ଯେ ୨୦୦୪ରେ ଟେଷ୍ଟ୍ ମାଧ୍ୟମରେ ଅନ୍ତର୍ଜାତୀୟ ଡେବ୍ୟୁ କରିଥିବା ଡି'ଭିଲିୟର୍ସ ୧୧୪ଟି ଟେଷ୍ଟରେ ୮ ହଜାର ୭୬୫ ରନ୍ କରିବା ସହ ୨ଟି ଟେଷ୍ଟ୍ ୱିକେଟ୍ ନେଇଥିଲେ। ଏହି ଫର୍ମାଟରେ ସେ ୨୨ଟି ଶତକ କରିବା ସହ ଅପରାଜିତ ୨୭୮ ରନର ଇନିଂସ ମଧ୍ୟ ଖେଳିଥିଲେ। ଏହାଛଡ଼ା ଦିନିକିଆରେ ସେ ୨୨୮ଟି ମ୍ୟାଚ୍ ଖେଳି ୫୩.୫୦ ହାରରେ ୯ ହଜାର ୫୭୭ ରନ୍ କରିଛନ୍ତି। ଦିନିକିଆରେ ୧୭୬ ରନ୍ ତାଙ୍କର ସର୍ବଶ୍ରେଷ୍ଠ ଇନିଂସ ରହିଥିବା ବେଳେ ଏହି ରନ୍ ସେ ୧୦୧.୦୯ ଷ୍ଟ୍ରାଇକ୍ ରେଟରେ କରିଛନ୍ତି। ଏହି ଫର୍ମାଟରେ ସେ ୨୫ଟି ଶତକ କରିବା ସହ ୨୦୦୫ରେ ଇଂଲଣ୍ଡ ବିପକ୍ଷରୁ ଅଭିଯାନ ଆରମ୍ଭ କରିଥିଲେ। ସେହିପରି ଏହି ଫର୍ମାଟରେ ଦ୍ରୁତ ଶତକ ରେକର୍ଡ ମଧ୍ୟ ତାଙ୍କ ନାମରେ ରହିଛି, ଯାହାକି ସେ ମାତ୍ର ୩୧ଟି ବଲରେ କରିଥିଲେ। ଗତ ୨୦୧୫ରେ ସେ ଜୋହାନ୍ସବର୍ଗଠାରେ ୱେଷ୍ଟଇଣ୍ଡିଜ୍ ବିପକ୍ଷରେ ଏହି କୀର୍ତ୍ତିମାନ ପ୍ରତିଷ୍ଠା କରିଥିଲେ। ସେହିପରି ଟି-୨୦ରେ ସେ ୭୮ଟି ମ୍ୟାଚରେ ଦେଶ ପକ୍ଷରୁ ପ୍ରତିନିଧିତ୍ବ କରିବା ସହ ୨୬.୧୨ ହାରରେ ୧ ହଜାର ୬୭୨ ରନ୍ କରିଛନ୍ତି। ୨୦୦୬ରେ ଅଷ୍ଟ୍ରେଲିଆ ବିପକ୍ଷରେ ସେ ତାଙ୍କ କ୍ୟାରିୟରର ପ୍ରଥମ ଟି-୨୦ ଅନ୍ତର୍ଜାତୀୟ ମ୍ୟାଚ୍ ଖେଳିଥିଲେ।
Your browser does not support the video tag.
ସାରା ଦେଶରେ ୧ରୁ ୭ ସେପ୍ଟେମ୍ବର ଯାଏ ଜାତୀୟ ପୋଷକ ସପ୍ତାହ ପାଳନ କରାଯାଇଥାଏ। ଫଳରେ ଲୋକେ ଖାଦ୍ୟର ସମସ୍ତ ଜରୁରୀ ତତ୍ତ୍ବର ଆବଶ୍ୟକତାକୁ ବୁଝିପାରିବେ। ଏଠାରେ ହରିୟାଲି ଚିକେନ ଟିକ୍କା ରେସିପି ଦିଆଯାଇଛି। ଏଥିରେ ପ୍ରୋଟିନ, ମ୍ୟାଗ୍ନେସିୟମ, କ୍ୟାଲସିୟମ, ପୋଟାସିୟମ, ଭିଟାମିନ ସି ଭଳି ଜରୁରୀ ତତ୍ତ୍ବ ଅଧିକ ମାତ୍ରାରେ ମିଳିଥାଏ। ଏହା ସେବନ କରିବା ଦ୍ବାରା ଉତ୍ତମ ଶାରୀରିକ ବିକାଶ ହେବାରେ ସାହାଯ୍ୟ ମିଳେ।
